Raar maar waar | Boendoe se blog argief
Die kroeg is nogal 'n eye-opener as dit kom by hoe mans se koppe werk. Ek het die afgelope twee weke geluister na hartseer stories, en ander wat my in ongeloof laat lag het. Soos hierdie een van Jan, wat dit vir die heilige waarheid vertel het:
Jan se vriend, kom ons noem hom Koos, het 'n nuwe meisie ontmoet. Gou was hulle in 'n redelike ernstige verhouding, en natuurlik wou die vroumensie hom aan haar ouers voorstel. Koos was redelik op sy nerwe; die ouers was taamlik vername en welgestelde mense. Kom hell or high water, maar 'n goeie indruk moes hy maak!
In elk geval, die groot dag breek aan en Koos is saam met die dame na haar ouers toe. Groot familie saamtrek, almal daar om die boyfriend te ontmoet. Op 'n stadium moet Koos badkamer toe gaan vir 'n…ahem…nommer twee. Klaar met die storie, flush hy die toilet. Tot sy horror sien hy hierdie massiewe floater nog ronddobber. Flush weer. En weer. Die floater budge nie.
Koos begin benoud raak. Hy kan mos nie die badkamer verlaat met so groot stuk evidence wat vir die volgende persoon gaan loer nie? 'n Boer maak 'n plan. Hy skep die vreemde voorwerp uit die toiletbak en draai dit deeglik toe in toiletpapier. En gooi dit by die badkamervenster uit – reg op die braaivleisvuur wat die 'skoonpa' intussen begin het…